laion/Wikipedia-Exotic huggingface dataset:
গভীর শিখন

গভীর জ্ঞানার্জন বা গভীর শিখন (গভীর কাঠামোগত শিক্ষণ বা ক্রমাধিকারতান্ত্রিক শিক্ষণ বা ডিপ লার্নিং নামেও পরিচিত) হল কৃত্রিম স্নায়ুতন্ত্রের উপর ভিত্তি করে যন্ত্রীয় শিখন পদ্ধতিগুলির একটি বৃহত্তর পরিবারের অংশ। শিক্ষা তত্ত্বাবধানকৃত, আধাতত্ত্বাবধানকৃত বা অতত্ত্বাবধানকৃত হতে পারে। সহজ কথায় মেশিন লার্নিং-এর যে শাখা ইনপুটের বাহ্যিক বৈশিষ্টের বাইরেও ভিন্ন ভিন্ন দৃষ্টিভংগী থেকে নতুন বৈশিষ্ট্য আবিষ্কার ও তাদের মধ্যে যৌক্তিক সম্পর্ক নিরূপণপূর্বক ইনপুটের সাংখ্যিক রূপ নির্ণয়ে কাজ করে তাকে ডিপ লার্নিং বলে। গভীর নিউরাল নেটওয়ার্ক, গভীর বিশ্বাস নেটওয়ার্ক, পুনরাবৃত্তিমূলক নিউরাল নেটওয়ার্ক এবং কনভলুশনাল নিউরাল নেটওয়ার্ক- এর মতো গভীর শিক্ষণ আর্কিটেকচার কম্পিউটার ভিশন , বাচন শনাক্তকরণ , প্রাকৃতিক ভাষা প্রক্রিয়াজাতকরণ, অডিও শনাক্তকরণ, সামাজিক নেটওয়ার্ক ফিল্টারিং, মেশিন অনুবাদ, জৈব তথ্যবিজ্ঞান, ড্রাগ ডিজাইন , মেডিকেল ইমেজ বিশ্লেষণ, উপাদান পরিদর্শন এবং বোর্ড গেম প্রোগ্রাম -সহ বিভিন্ন ক্ষেত্রে প্রয়োগ করা হয়েছে, যেখানে তারা তুলনামূলক এবং কিছু ক্ষেত্রে মানব বিশেষজ্ঞদের থেকে উচ্চতর ফলাফল দিয়েছে । কৃত্রিম নিউরাল নেটওয়ার্ক (এএনএন) জৈবিক ব্যবস্থায় তথ্য প্রক্রিয়াকরণ এবং বিস্তৃত যোগাযোগ নোড দ্বারা অনুপ্রাণিত। কৃত্রিম নিউরাল নেটওয়ার্ক ও জৈবিক মস্তিষ্কের বিভিন্ন পার্থক্য আছে। বিশেষত, নিউরাল নেটওয়ার্ক স্থিত এবং প্রতীকী;অন্যদিকে অধিকাংশ জীবের জৈবিক মস্তিষ্ক গতিশীল (নমনীয়) এবং এনালগ। Bengio, Y.; Courville, A. (২০১৩)। "Representation Learning: A Review and New Perspectives": 1798–1828। arXiv:1206.5538 । ডিওআই:10.1109/tpami.2013.50। পিএমআইডি 23787338।  Schmidhuber, J. (২০১৫)। "Deep Learning in Neural Networks: An Overview": 85–117। arXiv:1404.7828 । ডিওআই:10.1016/j.neunet.2014.09.003। পিএমআইডি 25462637।  Bengio, Yoshua; LeCun, Yann (২০১৫)। "Deep Learning": 436–444। ডিওআই:10.1038/nature14539। পিএমআইডি 26017442।  Ciresan, Dan; Meier, U. (জুন ২০১২)। "Multi-column deep neural networks for image classification": 3642–3649। arXiv:1202.2745 । আইএসবিএন 978-1-4673-1228-8। ডিওআই:10.1109/cvpr.2012.6248110।  Krizhevsky, Alex; Sutskever, Ilya (২০১২)। "ImageNet Classification with Deep Convolutional Neural Networks" (পিডিএফ)।  "Google's AlphaGo AI wins three-match series against the world's best Go player"। TechCrunch। ২৫ মে ২০১৭।  Marblestone, Adam H.; Wayne, Greg (২০১৬)। "Toward an Integration of Deep Learning and Neuroscience": 94। ডিওআই:10.3389/fncom.2016.00094। পিএমআইডি 27683554। পিএমসি 5021692 ।  Olshausen, B. A. (১৯৯৬)। "Emergence of simple-cell receptive field properties by learning a sparse code for natural images": 607–609। ডিওআই:10.1038/381607a0। পিএমআইডি 8637596।  A bot will complete this citation soon. Click here to jump the queue arXiv:[১].
আজারবাইজানে বিজ্ঞান ও প্রযুক্তি

আজারবাইজানে বিজ্ঞান ও প্রযুক্তি বলতে আজারবাইজানে বিজ্ঞান ও প্রযুক্তির সার্বিক অবস্থাকে নির্দেশ করে। বিজ্ঞান ও প্রযুক্তি আজারবাইজানের রাষ্ট্র নীতির প্রধান ক্ষেত্র যা সাধারণত সকল দিককে প্রভাবিত করে। আজারবাইজান ন্যাশনাল একাডেমী অফ সায়েন্সেস (এএনএএস) বিজ্ঞান ও প্রযুক্তি ক্ষেত্রে রাষ্ট্রীয় নীতি বাস্তবায়নের জন্য কেন্দ্রীয় সংস্থা হিসাবে বিবেচিত হয়। পরিসংখ্যানে প্রাপ্ত তথ্য হতে দেখা যায় যে, ২০১৬ সালে আজারবাইজান বিজ্ঞানের উন্নয়নের ক্ষেত্রে তার মোট জিডিপির ০.২% ব্যয় করেছিল। ২০০০ সাল থেকে এই ধারা স্থিতিশীল রয়েছে। ২০০০ এবং ২০০৯ সালে জিডিপির ০.৩% অংশ আজারবাইজানে বৈজ্ঞানিক গবেষণায় ব্যয় হয়। গবেষণায় ব্যয়ের ক্ষেত্রে ২০০৯ সাল থেকে ২০১৬ সালে তা হ্রাস পেয়ে ০.২% হয়েছে। আজারবাইজান হতে, ফাজি সেট ধারণার প্রবক্তা লতফি জাদেহ সহ অসংখ্য বিজ্ঞানী স্থানীয় ও আন্তর্জাতিক বিজ্ঞান পরিমন্ডলের প্রচুর অবদান রেখেছেন। আজারবাইজানের অন্যান্য প্রখ্যাত বিজ্ঞানীদের মধ্যে রয়েছেন নাজিম মুরাদভ, আজাদ মির্জাজানজাদে, ইউসিফ মাম্মাাদালিয়েভ, ল্যেভ লান্দাউ, গারিব মুরশুদোভ, খলিল কালানতার, আলিকরাম আলিয়েভ, মাসুদ আফানদিয়েভ প্রমুখ। বিজ্ঞানের বিভিন্ন ক্ষেত্রগুলিতে ২০টিরও অধিক বৈজ্ঞানিক সাময়িকী প্রকাশিত হয় যার মধ্যে “Problems of Information Technologies”, “Problems of the Information Society”র ন্যায় বৈজ্ঞানিক-ব্যবহারিক জার্নাল এবং আজারবাইজান ন্যাশনাল একাডেমী অফ সায়েন্সেসের কার্যক্রম সংক্রান্ত জার্নাল রয়েছে। "Charter of Azerbaijan National Academy of Sciences" (পিডিএফ)।  "State budgetary financing of science" (পিডিএফ)।  "Lotfi A. Zadeh | EECS at UC Berkeley"। www2.eecs.berkeley.edu (ইংরেজি ভাষায়)। সংগ্রহের তারিখ ২০১৮-০৭-২৪।  "Florida Solar Energy Center"। www.fsec.ucf.edu। ২০১৮-১২-১৩ তারিখে মূল থেকে আর্কাইভ করা। সংগ্রহের তারিখ ২০১৮-০৭-২৪।  "Scientists That Made a Difference: Azad Mirzajanzade by Anne Kressler"। azer.com। সংগ্রহের তারিখ ২০১৮-০৭-২৪।  "WWW.SCIENCE.GOV.AZ"। science.gov.az (ইংরেজি ভাষায়)। সংগ্রহের তারিখ ২০১৮-০৭-২৪।  "Lev Landau - Biographical"। www.nobelprize.org। সংগ্রহের তারিখ ২০১৮-০৭-২৪।  "Garib Murshudov - MRC Laboratory of Molecular Biology"। MRC Laboratory of Molecular Biology (ইংরেজি ভাষায়)। সংগ্রহের তারিখ ২০১৮-০৭-২৪।  "Kalil Kalantar Inventions, Patents and Patent Applications - Justia Patents Search"। patents.justia.com (ইংরেজি ভাষায়)। সংগ্রহের তারিখ ২০১৮-০৭-২৪।  "Prof. Dr. Alikram Nuhbalaoğlu Aliev"।  "Periodical publications" (পিডিএফ)।  টেমপ্লেট:আজারবাইজানে বিজ্ঞান
সন্দীপ কিষাণ

সন্দ্বীপ কিষাণ (তেলুগু: సందీప్ కిషన్; ইংরেজি: Sundeep Kishan; জন্ম: ৫ মে, ১৯৮৭) হচ্ছেন একজন ভারতীয় চলচ্চিত্র অভিনেতা, যিনি সাধারণত তেলুগু ও তামিল চলচ্চিত্রে অভিনয়ের জন্য পরিচিত। কিষাণ চিত্রগ্রাহক ছোটা কে. নাইডু ও শ্যাম কে. নাইডু-এর ভাতিজা। তিনি ইডেগা আসাদ্দাব চলচ্চিত্রের সেলফোন লো ব্যালেন্স গানটি গেয়েছেন, এবং একই বছর তিনি হায়দ্রাবাদ চলে যান। তার স্নেহা গীতাম চলচ্চিত্রের মাধ্যমে অভিষেক হওয়ার আগে, তিনি গৌতম মেননের সঙ্গে সহকারী পরিচালক হিসাবে এক বছরের জন্য কাজ করেন। স্নেহা গীতাম লারস্কো এন্টারটেইনমেন্টের ব্যানারে প্রযোজনা করেছেন লাগদাপতি শ্রীদার, যিনি এভাদি গোলা ভাদিদি ও স্টাইল-এর মতো চলচ্চিত্র প্রযোজনা করেছেন। দেবা কাট্টা তার বন্ধু রাজ নিদিমরু ও কৃষ্ণা ডি.কে.কে হিন্দি পূর্ণদৈর্ঘ্য চলচ্চিত্র শোর ইন দ্য সিটিতে কিষাণকে অভিনয় করানোর জন্য সুপারিশ করেন। তিনি নিশা আগারওয়ালের বিপরীতে তেলুগু চলচ্চিত্র ডিকে বোস (২০১৮)'তেও অভিনয় করেন। ২০১৫ সালে কিষাণের টাইগার চলচ্চিত্র মুক্তির পর টলিউডের রবি তেজা, আল্লু অর্জুন ও আর. নারায়ণ মুর্তির মতো তারকারা প্রশংসা করেন। তিনি ভেঙ্কটাদ্রি এক্সপ্রেস ও রা রা... কৃষ্ণানাইয়া চলচ্চিত্রেও অভিনয় করেছেন। মনগরম চলচ্চিত্রের পর, সন্দ্বীপ তার পরবর্তী তামিল প্রজেক্ট আরাম সিদু পাজাগু চলচ্চিত্রের জন্য চুক্তিবদ্ধ হন, যা পরিচালনা করেছেন সুসীনথীরান। "Off the beaten track"। The Hindu। Chennai, India। ৯ মে ২০১০।  "Sundeep Kishan Signs Two More Films"। cinegoer.com। ২৯ জুন ২০০৯। ২৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৫ জুলাই ২০১৯।  "South star Sundeep Kishan makes B-Town debut with 'Shor'"। MiD DAY। ২০১১-০৪-০১।  "Sundeep wants Sachin to score"।  "Ravi Teja congratulates Tiger team" "Mass Maharaja congratulates young hero" "'టైగర్' కి బన్ని ప్రశంస.." "'Maanagaram' hero bags his next with Suseenthiran"। Top 10 Cinema (ইংরেজি ভাষায়)। ২০১৭-০২-১৪। ২০১৭-০২-১৬ তারিখে মূল থেকে আর্কাইভ করা। সংগ্রহের তারিখ ২০১৭-০২-১৫।
বেভ লিওন

বেভার্লি হ্যামিল্টন বেভ লিওন (ইংরেজি: Bev Lyon; জন্ম: ১৯ জানুয়ারি, ১৯০২ - মৃত্যু: ২২ জুন, ১৯৭০) সারের ক্যাটারহাম এলাকায় জন্মগ্রহণকারী বিখ্যাত প্রথম-শ্রেণীর ইংরেজ আন্তর্জাতিক ক্রিকেটার ছিলেন। গ্লুচেস্টারশায়ার দলের অন্যতম সদস্য ছিলেন তিনি। ১৯২১ থেকে ১৯৪৭ সময়কালে গ্লুচেস্টারশায়ারের পক্ষে ঘরোয়া প্রথম-শ্রেণীর ইংরেজ কাউন্টি ক্রিকেটে অংশগ্রহণ করেছেন ‘বেভ’ ডাকনামে পরিচিত বেভ লিওন। এছাড়াও, অক্সফোর্ড বিশ্ববিদ্যালয় ও ইউরোপিয়ান্সের পক্ষে খেলেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। ১৯২১ সাল থেকে ১৯৪৭ সাল পর্যন্ত বেভ লিওনের প্রথম-শ্রেণীর খেলোয়াড়ী জীবন চলমান ছিল। তবে, ইংল্যান্ডের পক্ষে কোন টেস্টে অংশগ্রহণ করার সুযোগ পাননি তিনি। ১৯২১ সালে বেভ লিওনের গ্লুচেস্টারশায়ার ক্লাবের পক্ষে খেলোয়াড়ী জীবনের সূত্রপাত ঘটে। ১৯২২ ও ১৯২৩ সালে অক্সফোর্ড থেকে ব্লু লাভ করেন। ১৯২২ সালে বিশ্ববিদ্যালয়ের খেলায় জ্যেষ্ঠ ভ্রাতা ডগলাস লিওনের প্রতিপক্ষের ভূমিকায় অবতীর্ণ হয়েছিলেন। টানটনে সমারসেট-গ্লুচেস্টারশায়ারের খেলায় দুইবার টম গডার্ডের হাত থেকে ক্যাচ ফস্কে গেলে ডার ২১০ রান তুলেন। এর জবাবে বেভ সেঞ্চুরি করেন ও দলের আট উইকেটের বিজয়ে প্রভূত ভূমিকা রাখেন। মাঝারিসারিতে ব্যাটিংয়ে নামতেন তিনি। উইকেটের কাছাকাছি এলাকায় ফিল্ডিং করতেন। ক্রিকেটে অধিনায়কত্বের বিষয়ে অগাধ জ্ঞানের অধিকারী ছিলেন। ১৯২৯ সাল থেকে পরবর্তী ছয় বছর গ্লুচেস্টারশায়ারের অধিনায়কের দায়িত্ব পালন করেছেন। ১৯৩১ সালে ডব্লিউ. জি. গ্রেসের পর গ্লুচেস্টারশায়ার দলকে সেরা কাউন্টি দলের মর্যাদা এনে দেন বেভ লিওন। ১৯২৯ ও ১৯৩১ সালে অন্য যে-কোন কাউন্টি দলের তুলনায় সর্বাধিক খেলায় জয় পায় গ্লুচেস্টারশায়ার দল। ১৯৩০ ও ১৯৩১ সালে দলটি পয়েন্ট তালিকায় দ্বিতীয় স্থান অধিকার করে। ঐ সময়ে ইংল্যান্ডের সেরা ব্যাটসম্যান ওয়ালি হ্যামন্ডের সর্বাত্মক সহায়তা পেয়েছিলেন। তিন বছর সাফল্যের পেছনে ধীরগতিসম্পন্ন বামহাতি বোলার চার্লি পার্কার ও পার্কারের যোগ্য উত্তরসূরী অফ ব্রেক বোলার টম গডার্ডের কাছ থেকেও কার্যকর ক্রীড়াশৈলী উপহার পেয়েছেন। তবে, লিওনের অধিনায়কত্বের বিষয়টিই সর্বাগ্রে প্রাধান্য পায়। ১৯৩১ সালে উইজডেন কর্তৃক অন্যতম বর্ষসেরা ক্রিকেটারের সম্মাননা লাভ করেন। এ প্রসঙ্গে উইজডেনে মন্তব্য করা হয় যে, তিনি হয়তোবা ইংল্যান্ডের অধিনায়কত্ব লাভের যোগ্য। কিন্তু, তা আর হয়ে উঠেনি। ১৯৩২ থেকে ১৯৩৪ সালে আরও তিন বছর মাঝারিমানের সফলতা লাভের পর গ্লুচেস্টারশায়ারের অধিনায়কের দায়িত্ব থেকে চলে আসেন। তবে, ১৯৪৭ সাল পর্যন্ত দল খেলতে থাকেন। ১৯২০ সালে উইল্টশায়ারের পক্ষে মাইনর কাউন্টিজে খেলেছেন। লিওনের জ্যেষ্ঠ ভ্রাতা ও ‘ডার’ ডাকনামে পরিচিত ম্যালকম ডগলাস লিওন কেমব্রিজ বিশ্ববিদ্যালয় ও সমারসেটের প্রতিনিধিত্ব করেছেন। ২২ জুন, ১৯৭০ তারিখে ৬৮ বছর বয়সে সাসেক্সের ব্যালকম্ব এলাকায় বেভ লিওনের দেহাবসান ঘটে। "Beverley Lyon | England Cricket | Cricket Players and Officials"। ESPN Cricinfo। সংগ্রহের তারিখ ২ ফেব্রুয়ারি ২০১৯।  "Wisden's Five Cricketers of the Year"। ESPNcricinfo। ESPN। ২৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৫।  ইয়ান পিবলস মরিস টার্নবুল উইজডেন বর্ষসেরা ক্রিকেটার লিচেস্টারশায়ার কাউন্টি ক্রিকেট ক্লাব আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে বেভ লিওন (ইংরেজি) ক্রিকেটআর্কাইভে বেভ লিওন (সদস্যতা প্রয়োজনীয়) (ইংরেজি)
অন্নংভট্ট

অন্নংভট্ট (হিন্দি: अन्नंभट्ट) খ্রিস্টীয় সপ্তদশ শতাব্দীর প্রথম পাদে দক্ষিণ ভারতে জন্মগ্রহণ করেন। তার পিতার নাম তিরুমল আচার্য। মাতার নাম জানা যায় না। কেউ বলেন, তিনি অন্ধপ্রদেশীয় ব্রাহ্মণ, কেউ বা বলেন ,তিনি তেলুগু ব্রাহ্মণ। তার অধ্যায়ন পীঠস্থান কাণী। কেউ বলেন, তিনি কৌন্ডিন্যপুরে বিদ্যাভ্যাস করেছিলেন। তিনি সুদীর্ঘকাল অধ্যাপনা করেছিলেন এবং গ্রন্থ রচনা ও করেছিলেন। অন্নংভট্ট ছিলেন তর্কসংগ্রহের রচয়িতা। তিনি বেদান্ত দর্শনে সুপণ্ডিত ছিলেন। www.wisdomlib.org (২০১৮-১২-২৭)। "Annambhatta, Annaṃbhaṭṭa: 7 definitions"। www.wisdomlib.org (ইংরেজি ভাষায়)। সংগ্রহের তারিখ ২০২৪-০১-১৪।  অযথার্থ জ্ঞানের শ্রেণিবিভাগ - অন্নংভট্ট
সাদিক হাসান রুমি

সাদিক হাসান রুমি (অবসরপ্রাপ্ত) মেজর জেনারেল। বাংলাদেশ সেনাবাহিনীর কর্মকর্তা। প্রতিরক্ষা গোয়েন্দা মহাপরিদপ্তরের সাবেক মহাপরিচালক। ২০০৪ সালের ২১ আগস্ট রাজধানীর বঙ্গবন্ধু এভিনিউতে গ্রেনেড হামলার ও চট্টগ্রামে দশ ট্রাক অস্ত্র আটক মামলার রাষ্ট্রপক্ষের সাক্ষী এসএসসি-১৯৬৭, এইচএসসি ১৯৬৯ দ্বিতীয় বিভাগে পাস করেছেন। জানুয়ারী ১৯৭৪ সালে সেনাবাহিনীতে যোগদান করেন। ১৯৯৫/৯৬ সালে ডিজিএফআইএর জিএস পদে ও ২০০২ সাল থেকে ২০০৭ সালের মে পর্যন্ত ডিজি হিসেবে দায়িত্ব পালন করেন। ২০০৪ সালের ২১ আগস্ট শেখ হাসিনা ও আওয়ামী লীগের শীর্ষ নেতৃত্বকে হত্যার উদ্দেশে গ্রেনেড হামলার সময় তিনি প্রতিরক্ষা গোয়েন্দা মহাপরিদপ্তরের মহাপরিচালক ছিলেন। গ্রেনেড হামলার সন্দেহভাজন বাংলাদেশ জাতীয়তাবাদী দলের সদস্য এবং সাবেক উপ শিক্ষামন্ত্রী, সাবেক শিল্প মন্ত্রণালয়ের উপমন্ত্রী আব্দুস সালাম পিন্টু ও তার ভাই হরকাতুল জিহাদ আল ইসলামীর নেতা মাওলানা তাজউদ্দিনকে গ্রেফতার করার জন্য র‌্যাপিড অ্যাকশন ব্যাটেলিয়ান মহাপরিচালক আব্দুল আজিজ সরকার তার সাহায্য চেয়েছিলেন। তিনি মাওলানা তাজউদ্দিনকে খুঁজার জন্য লে. কর্নেল (অব.) সাইফুল ইসলাম জোয়ারদারকে নির্দেশ দেন। লে. কর্নেল (অব.) সাইফুল গ্রেফতার না করে গুলশানের ডিজিএফআই সেফ হাউসে তাজউদ্দীনকে এবং হারকাত উল জিহাদ আল ইসলামির প্রতিষ্ঠাতা মাওলানা আবদুস সালামকে আশ্রয় প্রদান করেন। হামলায় তাদের জড়িত থাকার বিষয়টি নিশ্চিত হওয়ার পরো সাদিক হাসান রুমি সহ ডিজিএফআই কর্মকর্তা সাইফুল ইসলাম জোয়ারদার তৎকালীন স্বরাষ্ট্রমন্ত্রী লুৎফুজ্জামান বাবরের নির্দেশে তাজউদ্দীন ও আবদুস সালামকে পাকিস্তান পালাতে সাহায্য করেন। "'Moeen asked Khaleda to leave country'"। bdnews24.com। সংগ্রহের তারিখ ৫ নভেম্বর ২০১৬।  "'Khaleda took no action'"। thedailystar.net। The Daily Star। ৩০ জানুয়ারি ২০১৪। সংগ্রহের তারিখ ৫ নভেম্বর ২০১৬।  "১০ ট্রাক অস্ত্র: ডিজিএফআই'র রুমির জেরা শুরু"। bangla.bdnews24.com। ২০১৯-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৫।  "২১ আগস্ট মামলার আলামত পরিকল্পিতভাবে ধ্বংস করা হয় | আদালত | The Daily Ittefaq"। archive1.ittefaq.com.bd। ২০১৯-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৫।  "ডিজিএফআই'র সাবেক মহাপরিচালক অবসরপ্রাপ্ত মেজর জেনারেল সাদিক হাসান রুমির জেরা"। The Daily Sangram। সংগ্রহের তারিখ ২০১৯-০৭-০৫। [স্থায়ীভাবে অকার্যকর সংযোগ] "'পরিকল্পিতভাবে ধ্বংস করা হয় ২১ আগস্ট হামলার আলামত'"। প্রিয়.কম (ইংরেজি ভাষায়)। ২০১৯-০৭-০৫ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৫।  "২১ আগস্ট হামলা বাস্তবায়নে ১১ স্থানে ষড়যন্ত্রমূলক সভা: রাষ্ট্রপক্ষ"। চ্যানেল আই অনলাইন (ইংরেজি ভাষায়)। ২০১৭-১২-০৬। সংগ্রহের তারিখ ২০১৯-০৭-০৫।  "A test for investigators"। thedailystar.net। The Daily Star। ১৮ আগস্ট ২০১২। সংগ্রহের তারিখ ৫ নভেম্বর ২০১৬।  "How an accused was sent abroad"। The Daily Star (ইংরেজি ভাষায়)। ২০১২-০৮-১৮। সংগ্রহের তারিখ ২০১৭-১২-১২।  "'সাক্ষী হওয়ার প্রতিশ্রুতি দিয়ে দায় এড়িয়েছেন সাবেক ডিএমপি কমিশনার' | banglatribune.com"। Bangla Tribune। ২০১৯-০৭-০৪ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৫।  আন্তঃবাহিনী জনসংযোগ পরিদপ্তর
আহমদ আলী এনায়েতপুরী

আহমদ আলী এনায়েতপুরী (২১ জানুয়ারি ১৮৯৮ – ৪ জানুয়ারি ১৯৫৯) একজন বাঙালি পাকিস্তানি লেখক, সাংবাদিক এবং রাজনীতিবিদ ছিলেন। ব্রিটিশ সরকার তাকে শামসুল উলামা (জ্ঞানীদের সূর্য) উপাধিতে ভূষিত করেন। এনায়েতপুরী ২১ জানুয়ারি ১৮৯৮ সালে ইনায়েতপুর, যশোর জেলা, বাংলার প্রেসিডেন্সী, ব্রিটিশ রাজ্যে জন্মগ্রহণ করেন। তিনি ইরাকি বংশধর ছিলেন। ইসলামী ধর্মপ্রচারক আবু বকর কর্তৃক তাকে ইসলামি ধর্মতত্ত্ব, উর্দু ও ফারসি ভাষা শেখানো হয়। তিনি ইংরেজি ভাষা শিক্ষা গ্রহণ করেন এবং শামসুল উলামা (জ্ঞানীদের সূর্য) উপাধী পেয়েছিলেন। এনায়েতপুরী১৯২৪ সালে শরিয়ত নামে একটি মাসিক পত্রিকা প্রতিষ্ঠা করেন এবং তিনি এ পত্রিকার সম্পাদকের দায়িত্ব পালন করেন। তিনি পত্রিকাটির নাম শরিয়াত-ই-ইসলাম নামকরণ করেন। এটি কলকাতায় হানাফি মাজহাব সমর্থিত একমাত্র পত্রিকা ছিলো। তিনি ৩২ বছর ধরে শরিয়াত-ই-ইসলামের সম্পাদক হিসেবে দায়িত্ব পালন করেন। ১৯৩৪ সালে ব্রিটিশ সরকার তাকে খান সাহেব বানিয়েছিল। তিনি যশোর জেলা বোর্ডের সদস্য হিসেবে দায়িত্ব পালন করেন। ১৯৩৭ সালে তিনি নিখিল ভারত মুসলিম লীগের প্রার্থী হিসেবে ঝিনাইদহ আসন থেকে বাংলা আইন সভার সদস্য নির্বাচিত হন। ১৯৩৮ সালে ব্রিটিশ সরকার তাকে খান বাহাদুর উপাধি দেয়। বাংলা আইন সভার একটি অধিবেশনে তিনি প্রাথমিক শিক্ষা বিনামূল্যে চালু করতে বিল উত্থাপন করেন। এনায়েতপুরী ৪ জানুয়ারি ১৯৫৯ সালে যশোর জেলার, এনায়েতপুরে মৃত্যুবরণ করেন। মু. আফাজ উদ্দীন (২০১২)। "এনায়েতপুরী, আহমদ আলী"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Isalāma, Mustāphā Nūraula (১৯৭৩)। Bengali Muslim Public Opinion as Reflected in the Bangali Press, 1901-1930 (ইংরেজি ভাষায়)। Bangla Academy। পৃষ্ঠা ৩০৬।  Journal of the Asiatic Society of Bangladesh: Humanities (ইংরেজি ভাষায়)। Asiatic Society of Bangladesh। ১৯৮৪। পৃষ্ঠা ১১৩।  Indian Annual Register (ইংরেজি ভাষায়)। Annual Register Office.। ১৯৪১। পৃষ্ঠা ২০৬।  Aziz, Khursheed Kamal (১৯৯২)। Public Life in Muslim India, 1850-1947: A Compendium of Basic Information on Political, Social, Religious, Cultural and Educational Organizations Active in Pre-partition India (ইংরেজি ভাষায়)। Vanguard। পৃষ্ঠা ২৮৫। আইএসবিএন 978-969-402-119-5।
নেটিভিটির গীর্জা

The নেটিভিটির গীর্জা, ইংরেজি নাম, Church of the Nativity অন্য নাম বেসিলিকা অব নেটিভিটি (আরবি: كَنِيسَةُ ٱلْمَهْد; গ্রিক: Βασιλική της Γεννήσεως; আর্মেনীয়: Սուրբ Ծննդյան տաճար; লাতিন: Basilica Nativitatis) প্যালেস্টাইনের পশ্চিম তীরের বেথেলহেম শহরে অবস্থিত একটি গির্জা এবং যীশু খ্রীস্টের জন্মস্থান। খ্রীস্টান ধর্মালম্বিদের কাছে একটি অত্যন্ত গুরুত্বপূর্ণ স্থাপনা। দ্যা গ্রত্ত হল খ্রীস্টন সম্প্রদায়ের সবচেয়ে প্রাচীন প্রার্থনাস্থান। বেসিলিকা পবিত্র ভূমিতে অবস্থিত সবচেয়ে প্রাচীন এবং অন্যতম গুরুত্বপূর্ণ গীর্জা। গির্জাটি ৩২৫-৩২৬ সালে প্রতিষ্ঠিত হয়। কনস্টানটিন দ্য গ্রেট তার মাতা সম্রাজ্ঞি হেলেনার বেথেলহেম নগরী ভ্রমণের কিছু সময় পরে এই গির্জাটি নির্মাণ করেছিলেন। খ্রিস্টধর্মাবলম্বীদের বিশ্বাস অনুযায়ী যিশুখ্রিস্টের জন্মস্থানে নেটিভিটি গির্জা নির্মাণ করা হয়েছিল। গীর্জাটি ৩৩৩ সালে সালে নির্মিত হয়েছিল। ৩৩৯ সালের ৩১ মে তারিখে উৎসর্গিত হয়। ষষ্ঠ শতকে সম্ভবত ৫২৯ সালে সমারিতান বিদ্রোহের সময় এই গীর্জাটি সম্পূর্ণ ধ্বংস প্রাপ্ত হয়েছিল। এর বেশ কয়েক বছর পরে বাইজেন্টাইন সম্রাট জাস্টিনিয়ান (৫২৭-৫৬৫) একই স্থানে নতুন একটি গীর্জা তৈরি করেন। নতুন গীর্জাটিতে একটি বারান্দা এবং অস্টাকৃতি স্যাংচুয়ারি সংযোজন করা হয়। উদ্ধৃতি ত্রুটি: <ref> ট্যাগ বৈধ নয়; Cust29 নামের সূত্রটির জন্য কোন লেখা প্রদান করা হয়নি "Unesco, Birthplace of Jesus: the Church of the Nativity and the Pilgrimage Route, Bethlehem"। UNESCO World Heritage Centre। সংগ্রহের তারিখ ১ জুলাই ২০১২।  Cohen, Raymond (২০১১)। "4"। Melanie Hall। Conflict and Neglect: Between Ruin and Preservation at the Church of the Nativity। Towards world heritage: international origins of the preservation movement 1870-1930। Routledge। পৃষ্ঠা 91–108। আইএসবিএন 978-1-4094-0772-0। সংগ্রহের তারিখ ২৩ জুন ২০১৯ – https://www.bc.edu/content/dam/files/research_sites/cjl/pdf/CohenEssay_9.30.10.pdf-এর মাধ্যমে।  Madden, Andrew (২০১২)। "A Revised Date for the Mosaic Pavements of the Church of the Nativity, Bethlehem"। Ancient West & East। 11: 147–190। ডিওআই:10.2143/AWE.11.0.2175882। সংগ্রহের তারিখ ২৩ জুন ২০১৯।
এনায়েতউল্লাহ খান

এনায়েতউল্লাহ খান (জন্ম ১৯৫৩) একজন বাংলাদেশী উদ্যোক্তা, লেখক, সাংবাদিক এবং শিল্পের পৃষ্ঠপোষক। তিনি কসমস গ্রুপের প্রতিষ্ঠাতা ও ব্যবস্থাপনা পরিচালক হিসাবে পরিচিত, বাংলাদেশী এ গ্রুপটি এক ডজন কোম্পানিকে অন্তর্ভুক্ত করে দেশে এবং বিদেশে শিল্প উদ্যোক্তা হিসেবে কাজ করে। তিনি ইংরেজি ম্যাগাজিন ঢাকা কুরিয়ার এবং ইউনাইটেড নিউজ অব বাংলাদেশ (ইউএনবি) -এর প্রতিষ্ঠাতা হিসেবেও পরিচিত এনায়েতউল্লাহ খান ১৯৫৩ সালে বাংলাদেশের রাজধানী ঢাকায় জন্মগ্রহণ করেন। তার দাদা আমানত খান চট্টগ্রাম সমাজের বিশিষ্ট ব্যক্তি ছিলেন। এনায়েতউল্লাহ ১৯৭৫ সালে ঢাকা বিশ্ববিদ্যালয়ের গণযোগাযোগ এবং সাংবাদিকতা (এমসিজে) বিষয়ে স্নাতকোত্তর সমাপ্তির পর, সাংবাদিক হিসেবে কর্মজীবন শুরু করার আগে তিনি সংক্ষিপ্তভাবে এ বিভাগে শিক্ষক হিসেবে কিছুদিন সময় দেন। ঢাকা বিশ্ববিদ্যালয়ে সাংবাদিকতা বিভাগে অধ্যয়নরত অবস্থায় তিনি বাংলাদেশ বেতারে সংবাদ পাঠক ও ভাষ্যকার হিসাবে এবং বিটিভির ইংরেজি সংবাদ পাঠক হিসেবে কাজ করে খ্যাতি অর্জন করেন। গণমাধ্যম উদ্যোক্তাদের একজন হিসেবে ১৯৮৮ সালে ইউনাইটেড নিউজ অব বাংলাদেশ নামে একটি সংবাদ সংস্থা চালু করেন , এটি দক্ষিণ এশিয়ার প্রথম ও সম্পূর্ণ ডিজিটালাইজড পদ্ধতির সংবাদ পরিসেবা দিয়ে আসছে। এছাড়া তিনি ডজনখানেক কোম্পানির সমন্বয়ে তৈরি বাংলাদেশের কসমস গ্রুপের প্রতিষ্ঠাতা। বর্তমানে ঢাকা থেকে ইংরেজি ভাষায় প্রকাশিত ম্যাগাজিন ঢাকা কুরিয়ার ও ইউএনবির প্রধান সম্পাদকের দায়িত্ব পালন করছেন তিনি। এ শিল্প ও গণমাধ্যম উদ্যোক্তা তার কর্মজীবনের পাশাপাশি বাংলাদেশের ইতিহাস ও ঐতিহ্যকে উন্নীত ও সংরক্ষণের বিষয়ে উৎসাহী। তিনি রয়েল বেঙ্গল টাইগারকে কেন্দ্র করে পরিবেশবাদে জড়িত এবং শিল্প ও সঙ্গীতের উষ্ণ প্রবর্তক, "তার বাধা এবং সীমানা অতিক্রম করার ক্ষমতা"। এই অনুভূতিগুলি প্রায়শই বইয়ের আকারে অভিব্যক্তি তার লেখালেখিতে প্রকাশ পায়। বাংলাদেশ: জাঁকজমকপূর্ণ অতীত (২০০১) বাংলাদেশ সুন্দরবন (২০১১) নৌকা : এ ট্রেজার অফ বাংলাদেশ (২০১৪) ইভেস মারে সহ লেখক "All Articles by undefined"। www.dhakatribune.com। সংগ্রহের তারিখ ২০১৯-০১-২১।  "Printmaking workshop held at Cosmos-Atelier 71"। The Daily Star (ইংরেজি ভাষায়)। ২০১০-০২-০১। সংগ্রহের তারিখ ২০১৯-০১-২১।  "Gallery Cosmos' ode to Bangladeshi scenic beauty"। The Daily Star (ইংরেজি ভাষায়)। ২০১৮-০৯-১০। সংগ্রহের তারিখ ২০১৯-০১-২১।  হেলাল উদ্দিন আহমেদ (২০১২)। "সংবাদ সংস্থা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Khan, Enayetullah। "The Bangladesh Sundarbans"। www.amazon.com। সংগ্রহের তারিখ ২০১৯-০১-২১।  Khan, Enayetullah; Marre, Yves (২০১৪)। Boats: A Treasure of Bangladesh (ইংরেজি ভাষায়)। আইএসবিএন 9789843383532।
মাধবপুর ইউনিয়ন, কমলগঞ্জ

মাধবপুর ইউনিয়ন বাংলাদেশের সিলেট বিভাগের মৌলভীবাজার জেলার সুনামগঞ্জ জেলার কমলগঞ্জ উপজেলার একটি ইউনিয়ন। ১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে মাধবপুর ইউনিয়ন এর সীমানা নির্ধারিত হয়। কমলগঞ্জ উপজেলা হতে মাধবপুর ইউনিয়ন পরিষদের দুরত্ব  ০৭ কি:মি:। গ্রামের সংখ্যা - ৩২টি- লংগুরপার, ভাষানীগাঁও, নূরজাহান, পূরানবাড়ী, নোয়াগাঁও, মাঝের ছড়া, বজুলুগাও, বামনের গাও, শিমুলতলা, গোবিন্দবাড়ী, ঝাপেরগাও,বদলেরগাও , শুকুরউল্লাগাও, মাঝেরগাও, ঝপলারপার, টিলাগাও, ভান্ডারিগাও, বনগাও, হিরামতি,বাগবাড়ী, পারুয়াবিল,গকুলসিংগের গাও, ছয়ছিড়ি, মাধবপুর বাজার, মাধবপুর চা বাগান, মদনমোহনপুর চা বাগান, শ্রীগৌবিন্দপুর চা বাগান,পাএখোলা চা বাগান, নন্দরানী চা বাগান, পদ্মছড়া, ধলায় চা বাগান। আয়তন -২৩.৫২বর্গ মা:। লোকসংখ্যা - ৩৬৪৯৪জন। শিক্ষার হার - ৭০% শিক্ষা প্রতিষ্ঠান- সরকারি প্রাথমিক বিদ্যালয়ের সংখ্যা- ৫টি বে-সরকারী প্রাথমিক বিদ্যালয়ের সংখ্যা- ১৭টি উচ্চ বিদ্যালয়-২টি মাদ্রাসা-2টি কেজি ‍স্কুল ২টি। মাধবপুর লেক পদ্মছড়া লেক টিলাগাঁও ইকো ভিলেজ চা বাগান পাত্রখোলা লেক মাধবপুবাজার, শিব বাজার। দলাই নদী, মাধবপুর হ্রদ। খাল-বিল - ৫টি। বর্তমান চেয়ারম্যান: মোঃ আসিদ আলী
এডওয়ার্ড ড্রিঙ্কার কোপ

এডওয়ার্ড ড্রিঙ্কার কোপ (ইংরেজি: Edward Drinker Cope ;জন্ম: ২৮শে জুলাই, ১৮৪০, মৃত্যু: ১২ই এপ্রিল ১৮৯৭) ছিলেন একজন আমেরিকান প্যালিওন্টোলোজিস্ট এবং তুলনামূলক শরীরস্থানবিদ। এরই সঙ্গে তিনি একজন হারপেটোলজিস্ট এবং মৎস্যবিদ হিসেবেও পরিচিত। তিনি নিও-ল্যামার্কিজম "স্কুল অব থঠ" স্থাপন করেন। তিনি এক ধনী Quaker পরিবারে জন্ম নেন। কোপ ছোট থেকেই নিজের বুদ্ধিমত্তার পরিচয় দিয়েছেন। ১৯ বছর বয়সেই তিনি তাঁর প্রথম বৈজ্ঞানিক গবেষণা পত্র প্রকাশ করেন। যদিও তাঁর বাবা তাঁকে gentleman farmer হিসেবে বড় করতে চেয়েছিলেন, তা সত্ত্বেও তিনি কোপের বৈজ্ঞানিক আকাঙ্ক্ষাকে সমর্থন করতেন। বিবাহের পর তাঁদের একটি সন্তান হয় এবং তাঁর পরিবার ফিলাডেলফিয়া থেকে হেডনফিল্ড, নিউ জার্সিতে চলে যায়। যদিও পরবর্তীকালে, ফিলাডেলফিয়ায় তিনি এক বাসস্থান এবং একটি জাদুঘর দেখাশোনা করতেন। কোপের সামান্যতম বৈজ্ঞানিক প্রশিক্ষণ ছিল, এবং তিনি একটি ফিল্ড ওয়ার্ক প্রশিক্ষক হিসেবে কাজ করতে। তিনি ১৮৭০ ও ১৮৮০-এর দশকে মার্কিন যুক্তরাষ্ট্রের ভূতাত্ত্বিক সার্ভে দলের সদস্য হিসেবে আমেরিকার ওয়েস্টে নিয়মিত ভ্রমণ করতেন। কোপ এবং প্যালিওন্টোলোজিস্ট ওথনিয়েল চার্লস মার্শ -এর মধ্যে ব্যক্তিগত দ্বন্দ্বের ফলে, এখন পরিচিত Bone Wars নামক এক তীব্র জীবাশ্ম সংগ্রহের প্রতিযোগিতা শুরু হয়। ১৮৮০-এর দশকে ব্যর্থ খনির উদ্যোগের পর কপের আর্থিক সমস্যা দেখা যায়। ফলে তাঁকে তাঁর অধিকাংশ জীবাশ্ম সংগ্রহ বিক্রি করে দিতে হয়। জীবনের শেষের দিকে তাঁর কর্মজীবনে পুনরুত্থান হয়। ১৮৯৭ সালে এপ্রিলের ১২ তারিখে তিনি মারা যান। যদিও কোপের বৈজ্ঞানিক কর্মকান্ডগুলি তাকে প্রায় অর্থশূন্য করে দিয়েছিল, তার অবদান মার্কিন জীবাশ্ম বিদ্যায় অবিস্মরণীয়। তিনি একজন বিস্ময়কর লেখক ছিলেন এবং তার সম্পূর্ণ জীবনকালে ১৪০০-র বেশি গবেষণা পত্র প্রকাশ করেছেন। তার প্রতিদ্বন্দ্বীরা যদিও সেইসব পত্রের নির্ভুলতা নিয়ে প্রশ্ন তুলতেন। হাজারেরও বেশি মেরুদন্ডী প্রজাতি, সত সত মাছ এবং প্রচুর ডাইনোসরের নামকরণ, ব্যাখ্যা এবং বিশ্লেষণ করেছিলেন। স্তন্যপায়ী মোলার দাঁতের উৎপত্তির তিনি যে প্রস্তাব দিয়েছিলেন সেটা তার তাত্ত্বিক অবদানের মধ্যে অন্যতম উল্লেখযোগ্য। "কোপের নিয়ম", যা অনুমান যে স্তন্যপায়ী বংশবৃদ্ধি ধীরে ধীরে ভূতাত্ত্বিক সময়ের উপর বড় হয়ে ওঠে, তাঁর নামে নামকরণ করা হলেও তাঁর কাজ সম্পূর্ণরূপে সুস্পষ্ট ও নিরপেক্ষ নয়। Polly & Alroy, 1998 উইকিসংকলনে এই লেখকের লেখা মূল বই রয়েছে: এডওয়ার্ড ড্রিঙ্কার কোপ উইকিমিডিয়া কমন্সে এডওয়ার্ড ড্রিঙ্কার কোপ সংক্রান্ত মিডিয়া রয়েছে। Profile of Edward Drinker Cope ওয়েব্যাক মেশিনে আর্কাইভকৃত ১৯ নভেম্বর ২০২০ তারিখে at the Niagara Falls Museum Collection Edward Drinker Cope obituary, 1897 archived via JSTOR ইন্টারনেট আর্কাইভে এডওয়ার্ড ড্রিঙ্কার কোপ কর্তৃক কাজ বা সম্পর্কে তথ্য View works by Edward Drinker Cope online at the Biodiversity Heritage Library. National Academy of Sciences Biographical Memoir
বারঘড়িয়া ইউনিয়ন

বারঘড়িয়া ইউনিয়ন, ঢাকা বিভাগের কিশোরগঞ্জ জেলার করিমগঞ্জ উপজেলার একটি ইউনিয়ন পরিষদ। করিমগঞ্জ উপজেলা হতে ৪ কিলোমিটার দক্ষিণ - পূর্ব দিকে অবস্থিত। অত্র ইউনিয়নের আয়তন ৯.৫৪৭ বর্গ কিলোমিটার। অত্র ইউনিয়ন ০৩ টি মৌজা ও ১৫ টি গ্রামে বিভক্ত। উক্ত ইউনিয়নে ৭ টি সরকারী প্রাথমিক বিদ্যালয়, ১ টি বেসরকারি মাধ্যমিক বিদ্যালয় ও ১ টি ফাজিল মাদ্রাসা রয়েছে। অত্র ইউনিয়নে হাট- বাজারের সংখ্যা ০৩ টি। উক্ত ইউনিয়ন এর বর্তমান চেয়ারম্যান আয়ূব উদ্দিন। এখানে মসজিদের সংখ্যা ৩২ টি এবং ঈদ গাহের সংখ্যা ৮ টি। "এক নজরে"। বাংলাদেশ জাতীয় তথ্য বাতায়ন। সংগ্রহের তারিখ ২০ ডিসেম্বর ২০১৯। [স্থায়ীভাবে অকার্যকর সংযোগ]